Maailma otsa ei ole olemas. Maailma lõppu. Maailma lõpust ei kippu ei kõppu. On aga meie lõpp. On inimese hääb. Ja see ongi ilmalõpp. Ja teispoolsuse pudemed siinpoolsuses, mis ongi allilm. Ja sellest ehk piisab. On Otsa pood. Oli õigemini ja Georg Ots oli ka. Needki said otsa. Otsad on sageli teravad, nagu noole ja oda otsad ja meid aetakse sageli millegi otsa.  Konksu otsa millel on söödaks see elatustase mis ligimesel reklaamfilmis juba käes on. Tasuta on vaid juust hiirelõksus. Ja kaup poes kuni kassani. Vaadata ja katsuda. Juust hiirelõksus tundub tasuta aga tegelikult on ta väga kallis. On veel ka närviotsad ihuotstes, mis annavad meile signaale et ihu hakkab peale või siis lõppeb. Mis on meeldiv.